Розацеята през лятото - Доктор Катя ПасковаДоктор Катя Паскова
Розацеята през лятото
Д-р Катя Паскова 15.06.2017
Розацеята е хронично кожно заболяване, което причинява зачервяване на кожата на лицето, най-често в областта на бузите, носа и брадичката. В основата му стои възпалението на подлежащите тъкани (включително кръвоносните съдове), което в ранните стадии на заболяването може да се проявява само с т. нар „флъшове“ – пристъпно зачервяване на лицето при промяна на околната температура или при приема на определени храни и напитки. С течение на времето заболяването прогресира, формират се разширени капиляри, единични или под формата на фини мрежички, които остават за постоянно по кожата на лицето.
В 10 % от случаите розацеята може да предизвика акнеподобен обрив с гнойни пъпки, а при 1% – появата на очни проблеми като сухота, сърбеж, усещане за парене или зачервяване на конюнктивата и клепачите.
Един от основните обострящи фактори за розацеята е UV светлината. Лятото е вече тук и грижата за кожата е задължителна. Прилагането на подходящи, недразнещи продукти и слънцезащитен крем със SPF 30 или по-висока защита е наложителен.
Страдащите от розацея пациенти трябва да се консултират със своя лекар, за да гарантират, че рутинната грижа за кожата е съвместима с розацеята. Нежната рутинна грижа може да помогне за контрола на розацеята. Препоръчва се лицето да се почиства с мек и неабразивен почистващ препарат, след това да се изплакне с хладка вода и да се подсуши с дебела памучна кърпа. Не използвайте груба кърпа и никога не търкайте силно лицето си.
Лечението на розацеята е дълъг процес, който изисква много търпение от страна на пациента. Освен удачна козметична грижа, в по-тежките случаи е необходима употребата на различни медикаменти под формата на крем или таблети, назначени от лекар дерматолог.
Лечението с лазерни процедури дава добри резултати, както срещу единични разширени капиляри, множествени капиляри, формиращи мрежовидни структури, така и срещу дифузното зачервяване на лицето. Важно е пациентите да знаят, че не трябва да са се излагали интензивно на слънце поне един месец преди процедурата, както и в хода на целия терапевтичен курс. Необходимо изискване е да няма тен на кожата на лицето. Това прави лечението неподходящо за летния сезон, затова консултацията с дерматолог за подобряване на кожата страдаща от розацея през лятото е задължителна.
Подходящи процедури при розацея през лятото.
Макар и да не може да се възползвате от лазерните процедури през лятото, може да подобрите състоянието си с други терапии. Такава е терапията със светлина. LED легло Chromosapce е генератор на LED светлина с 5 активни цвята (дължини на вълната). На всяка дължина на вълната съответства определен активен цвят, който има специфично въздействие върху клетките. LED светлината не причинява фотоувреда и е подходяща за всички фототипове и сезони. Chromospace повлиява розацея и още: стрии, акне, изгаряния, екземи, целулит, белези, херпеси, алергични ринити и др.
Използването на подходяща козметика за кожа страдаща от розацея значително ще подобри състоянието ѝ. Консултирайте се с дерматолог, за да ви назначи правилната грижа и лечение.
Готова ли е кожата ви за лятото ?
Какво е розацея и как се лекува?
Акнето през лятото
Процедури за лятото
LED терапия – безопасна и ефективна алтернатива за лечение на акне през лятото
Подготовка на кожата за лятото – превенция за страдащите от слънчеви алергии!
Каква е оптималната грижа за кожата и тялото през лятото и как Дерма Вита помага в нея?
Розацея през студените дни. Как да я предотвратим?
БИОстимулация на кожата чрез светлинна терапия
Категории: Здраве, хранене и спорт, Клинична дерматология, Кожата и ние.
Архив май 2019 (2) март 2019 (5) февруари 2019 (3) януари 2019 (4) декември 2018 (4) ноември 2018 (6) октомври 2018 (3) септември 2018 (2) август 2018 (2) юли 2018 (4) юни 2018 (5) май 2018 (6) април 2018 (4) март 2018 (2) февруари 2018 (2) януари 2018 (11) декември 2017 (2) ноември 2017 (3) октомври 2017 (4) септември 2017 (6) август 2017 (9) юли 2017 (5) юни 2017 (5) май 2017 (3) април 2017 (2) февруари 2017 (2) януари 2017 (4) декември 2016 (1) ноември 2016 (1) октомври 2016 (9) септември 2016 (1) август 2016 (4) юли 2016 (1) юни 2016 (6) май 2016 (5) април 2016 (2) март 2016 (5) февруари 2016 (5) януари 2016 (8) декември 2015 (4) ноември 2015 (1) октомври 2015 (1) септември 2015 (2) юли 2015 (2) юни 2015 (1) май 2015 (2) април 2015 (1) март 2015 (1) февруари 2015 (1) януари 2015 (1) декември 2014 (1) ноември 2014 (1) октомври 2014 (1) септември 2014 (4) август 2014 (2) юли 2014 (3) юни 2014 (3) май 2014 (4) април 2014 (4) март 2014 (5) февруари 2014 (2) януари 2014 (2) декември 2013 (1) ноември 2013 (4) октомври 2013 (3) септември 2013 (4) август 2013 (3) юли 2013 (2) юни 2013 (5) май 2013 (17)